google/wiki40b huggingface dataset:
Ellisbreen

Ellisbreen er en isbre som ligger sentralt i Sør-Rondane i Dronning Maud Land. Den er om lag ti kilometer lang og strømmer nordover fra Walnumfjella mellom Gillockbreen og Jenningsbreen.
Breen ble fotografert fra fly under Operasjon Highjump i 1946–47 og er oppkalt etter Edwin E. Ellis som var fotograf på disse flygningene. Kart over området, basert på de amerikanske flyfotografiene, ble utarbeidet av norske kartografer i 1957.
Angel in the Night

Før utgivelsen

Sangen hadde premiere på Friday Floor Fillers som en del av det britiske BBC Radio 1-programmet «The Scott Mills Show» 22. august 2008.
Sangen ble pubilisert på BBC Radio 1's A-List 17. september 2008.

Musikkvideo

Videoen til "Angel in the Night" er en fortsettelse fra forrige musikkvideo, «All I Ever Wanted». I denne videoen jobber Aylar Lie i en kafé og bryter med kjæresten, Lucas, med å sende en tekstmelding som forklarer at hun vet at han har vært utro. Basshunter (Jonas) sitter og spiser på kaféen og gir Aylar en brosjyre, og inviterer henne til gatebilløp som han skal delta i. På løpsdagen ser det ut til at Aylar har en beundrer, dette er mannen som Basshunter skal kjøre mot. Basshunter vinner løpet (i en Mazda RX-8). Senere på kvelden deltar Aylar og vennene hennes på en fest. Basshunter får Aylars oppmerksomhet ved å synge på scenen og paret kysser.
Videoen er laget i Oslo, på en containerlagringsplass med norske Alex Herron som regissør. De norske modellene Silje Lian og Marielle Mathiassen deltar også i videoen slik som i Basshunters første video med Aylar Now You're Gone.

12" single

A1. «Angel in the Night» (Headhunters Remix)

A2. «Angel in the Night» (Extended Remix)

B1. «Angel in the Night» (Soulseekerz Extended Mix)
Danska nätter

Danska nätter er et konsertalbum av Björn Afzelius og Globetrotters, utgitt i 1982.
Albumet ble innspilt i Danmark.
Euronext

Historie

Euronext ble grunnlag 22. september 2000 gjennom en sammenslåing av børsene i Amsterdam, Brussel og Paris for å skape en pan-europeisk børs som kunne dra nytte av Den europeiske unions (EU) valuta- og finanspolitiske samarbeid.
I 2007 fusjonerte Euronext med New York Stock Exchange (NYSE) til NYSE Euronext, men i 2012 ble Euronext igjen skilt ut som selvstendig selskap.
Granada CF

Historie

Klubben ble grunnlagt under navnet Recreativo de Granada i april 1931. Den rykket opp til Primera División for første gang i 1941/1942-sesongen, og frem til 1980-tallet holdt klubben seg i de to øverste divisjonene. Granada CF hadde sin storhetstid på 1970-tallet, hvor de blant annet fikk to sjetteplasseringer i serien, både i 1971/1972-sesongen og 1973/1974-sesongen. Dette er også deres hittil beste serieplassering.
Klubbens beste sportslige prestasjon var da de spilte seg frem til finalen i Copa del Generalísimo (forgjengeren til Copa del Rey) i 1959, hvor de til slutt tapte finalen 1–4 mot FC Barcelona på Santiago Bernabéu Stadion. Utover 1980-tallet og inn i det neste tiåret falt klubben nedover i seriesystemet og spilte både i Segunda División B (nivå 3) og Tercera División (nivå 4).
Etter mer eller mindre å ha stabilisert seg i Segunda División B på 2000-tallet fikk Granada CF økonomiske problemer og ble reddet fra konkurs i 2009 gjennom en partnerskapsavtale med den italienske klubben Udinese Calcio. Sesongen etter rykket Granada CF opp igjen til Segunda División, 22 år etter de rykket ned fra den, dette ved hjelp av lånte spillere fra Udinese. Klubben rykket opp igjen til Primera División sommeren 2011 etter å ha slått ut både Celta de Vigo og Elche CF i playoffspill.
DNB Livsforsikring

Historikk

Selskapet ble stiftet 11. mai 1938 som Norsk Kollektiv Pensjonskasse A/S (NKP). 16. oktober 1989 fusjonerte NKP med Livsforsikringsselskapet Hygea stiftet 1. november 1880 , og dannet Vital Forsikring A/S.
I 1996 ble selskapet kjøpt av Den norske Bank (DnB), og endret selskapsform til allmennaksjeselskap. 9. mars 2004 ble Vital slått sammen med Gjensidige NOR Spareforsikring AS i forbindelse med fusjonen mellom Gjensidige NOR og DnB.
11. november 2011 skiftet selskapet navn til DNB Livsforsikring ASA, sammen med andre endringer av navn og selskapsstruktur i morselskapet DNB. Tre år senere endret de selskapsform fra Allmennaksjeselskap til Aksjeselskap.
Monotropus

Utbredelse

Slekten er utbredt i Palearktis. I Europa finnes slekten i Sørøst-Europa og på Den iberiske halvøya.
Dodona

Utseende

Middelsstore (vingespenn 30-45 millimeter), brunlioge sommerfugler. Bakvingen er vanligvis trukket ut til en kort spiss. Oversiden er brun med lyse (hvite til oransje) flekker, sjeldnere med lyse tverrbånd eller større felter. Undersiden er lysere brun, med lyse tverrstriper, kan også være kremgul med mørke tverrstriper.

Levevis

Disse sommerfuglene lever i skog, til dels i ganske stor høyde over havet.
Larvene lever på planter i slekten Maesa (Myrsinaceae).

Utbredelse

Slekten er utbredt i Sørøst-Asia.
Muffens (bok)

Handling

Boken handler om en pararellverden ved siden av vår der tegneserier er forbudt. Det er en mann som nekter å legge ned pennen og boken følger hans historie mens han opponerer mot forbundet. Boken har seks delhistorier som etterhvert bryter inn i farger og som samtidig skiller seg fra hverandre i utseende. Den første delhistorien er illevarslende rød kontemplert kun med en vagere gråblå fargre og i ekspresjonistiske linjer. Alle delhistoriene har hvert sitt uttrykk, fra det dust fargelagte til intense graffiti-inspirerte kjekkaserier, til røffe kontraster og energi i primærfarger.
Roger Martin du Gard

Liv og virke

Roger Martin du Gard nedstammet fra en familie av embetsmenn og advokater. Etter å ha gått ut av Lycée Condorcet i Paris studerte han litteratur, men tok aldri eksamen. Han begynte i stedet å studere paleografi ved École des chartes og fikk diplom som arkivist med en avhandling om klosteret i Jumièges.
Helt fra lesningen av Lev Tolstoj Krig og fred i ungdommen var Martin du Gard bestemt på å bli forfatter. Han utga sin første roman Jean Barois i 1913 og knyttet på samme tid vennskap med André Gide og Jacques Copeau. I 1913 skrev han også en komedie, La Testament du père Leleu, men ettersom den ble avvist av teatrene, vendte han tilbake til romanen.
Etter første verdenskrig fikk Martin du Gard ideen til en roman-fleuve (romansyklus) som skulle ta utgangspunkt i to brødre. Ideen ble til Les Thibault, en roman i åtte bind utgitt mellom 1920 og 1940. Romanen handler om de to brødrene Jacques og Antoine Thibault og deres familie, som på forskjellige måter blir knyttet til familien Fontanin. Handlingen foregår i årene før og under første verdenskrig.
I 1937 mottok Martin du Gard Nobelprisen i litteratur. Han tilbragte mesteparten av krigsårene 1939–1945 i Nice, hvor han skrev på en ufullendt roman, Souvenirs du lieutenant-colonel de Maumort.
Sverdrup

Sverdrup er en norsk slekt som opprinnelig stammer fra en landsby i Sønderjylland med samme navn. Slekten kom til Norge med fogd Peder Michelsen på begynnelsen av 1600-tallet.

Navn og stamfar

Stedsnavnet ble skrevet Schwerderup i 1463 og Swerubt i 1587. Det kommer av mannsnavnet Sver (Sverre) og -drup, samme ord som -torp (svensk) og tilsvarer til en viss grad -rød/rud (norsk og sørsvensk) og betyr rydning/utflytterbebyggelse. Stedsnavnet har altså ingen sammenheng med ordet sverd.
Som slekten Sverdrups eldste kjente stamfar regnes Peder Michelsen, kongens fogd i Idd og Marker ved Halden i 1624. Hans barn tok slektsnavnet Sverdrup. Fogd Peder var oldefar til den yngre stamfar, Peter Jacob Sverdrup.
Den delen av slekten Sverdrup som er mest kjent starter med Peter Jacob Sverdrup på Laugen i Nærøy (født i Hærø, 1728–95), sønn av Jørgen Andersen Sverdrup og Margrethe Pedersdatter Angell. Han er den yngre stamfar for de nåværende Sverdrup`er. Han var utdannet jurist og kom i 1748 til Nærøy i Namdalen, – opprinnelig med en juridisk løpebane i sikte. Da han i 1752 inngikk ekteskap med den meget velstående Else Marie Meyer, kom han i besittelse av betydelige jordegods, som han siden utvidet med gårder, og sogar flere kirker. I 1763 kjøpte han Laugen, hvor han siden hadde sin herskapelige bopel, og da styrte sine jordgods som var de største nordenfjells. Han giftet seg 2. gang i 1761 med Hilleborg Margrethe Schultz, datter av den formuende godseier Jacob Schultz i Romsdalen. Som et eksempel på rikdommen etter Peter Jacob Sverdrup, ble det i skiftet etter hans død registrert sølvtøy for 640 riksdaler.

Slektsvåpen

Slektens våpenskjold ble først tatt i bruk av presten Lauritz Sverdrup i Vang i 1650. Det har skjold delt i blått og sølv. I 1. felt tre oppvoksende naturlige roser, og i 2. felt en tredelt busk med blad. På hjelmen er hjelmtegnet en «væpnet» (harniskkledt) arm som holder et sverd. 
Opprinnelig var det en rosegren istedenfor sverdet, og rosegrenen finnes i seglet fra 1796 for Bernt Ancher Sverdrup (Nissen & Aase).
Overrettsprokurator Hans Sverdrup brukte i 1730 et segl med i ovalt skjold en naturlig rose mellom to palmegrener (?) som alle vokser opp fra en gressbakke. Hjelmtegnet er den harniskkledte armen som holder rosegrenen (Hans Krag).
Eidsvollsmannen Georg Sverdrups segl på Grunnloven den 17. mai 1814, har våpen med i skjoldet initialer og på hjelmen en arm med en sabel.
SSX3

Løp/grener

Med SSX3 kan spillerne selv velge hvordan de vil spille og hvordan de vil utvikle seg. Kjørerne konkurrerer i ulike grener (Race, Big Air, Slope Style og Super Pipe), hvor du må i «Conquer the Mountain» komme minst på tredjeplass for å fortsette, og eventuelt gå til finalen, hvor det er vanskeligst. Alle de 3 forskjellige toppene har også sine egne «Peak Bosser», hvor Mac er generelt den første, spiller du som Mac er det Griff. På andre peak er det Nate, hvor Zoe er back-up. Og på Peak 3 er det Psymon og Elise er back-up. Disse kommer ALLTID først i Freestyle-eventene (med mindre du gjør.) og ofte først i løpene. (Med mindre du gjør.) Det er også disse som eventuelt vil utfordre deg til Backcountry race på de tre Backcountry-banene: Happiness, Ruthless og The Throne. De banene er uoffisielle, hvor du kjører i villmarken. De er på toppen av sitt Peak.

Big Challenges

Man kan også prøve seg på «Big Challenges», hvor man må utføre hva en oppgavetekst tilsier du skal gjøre. Dette kan være ting som: «Do a double backflip then a front flip through the trench.», «Get 23 seconds of total airtime.», og faktisk «Pop all the baloons.». Så Big Challenges har stor variasjon. Det er totalt 88 av disse, spredd rundt hele fjellet på alle baner. Big Challenges can være både lette og vanskelige. Noen er tredelte, hvor du først går inn i grønt lys, som er «Level 1», så blått, som er «Level 2», så rødt, som er «Level 3».
29. serierunde i 1. divisjon fotball for menn 2015

29. serierunde i 1. divisjon fotball for menn 2015 ble i sin helhet spilt søndag 25. oktober 2015 klokken 13.00.
Parabryna

Utseende

Middelsstore, kraftige, brunsvarte trebukker med hvite prikker på dekkvingene. Antennene er omtrent så lange som kroppen. Pronotum har rundede sider og er litt knudrete, mye smalere enn dekkvingene. Disse er jevnbrede.

Levevis

Disse billene har larver som lever i død ved.

Utbredelse

Artene er kjent fra Filippinene.
Kendrapara (distrikt)

Demografi

Ved folketellingen i 2011 var det 1 439 891 innbyggere i distriktet, mot 1 302 005 i 2001. Den urbane befolkningen utgjør 5,80 % av befolkningen.
Barn i alderen 0 til 6 år utgjorde 10,66 % i 2011 mot 13,44 % i 2001. Antallet jenter i den alderen per tusen gutter er 921 i 2011 mot 940 i 2001.
Onorius

Utseende

En middelsstor, litt avlang, svart skarabide, arten ligner overflatisk på slekten Aphodius, som den ikke er beslektet med. Antennene er 10-leddete. Hodet er skovlformet uten horn eller tenner, hode og pronotum er tett og fint punkterte og matte, dekkvingene spredt og grovt punkterte og blanke. Pronotum har en grunn grop i midten men ingen uthuling. Dekkvingene er nokså avlange, skinnende blanke, med noe uregelmessige punktrader. Beina er korte og kraftige, formen typisk for Scarabaeidae.

Levevis

Lite er kjent om biologien til disse billene.

Utbredelse

Arten er bare kjent fra et lite område nær Cotopaxi i Ecuador.
Den russiske provisoriske regjering

Russiske provisoriske regjering var den regjeringen som styrte Russland etter tsar Nikolaj IIs fall som følge av februarrevolusjonen og fram til oktoberrevolusjonen.
Etter at Nikolaj II abdiserte i mars 1917 ble det dannet en midlertidig regjering i Petrograd med Georgij Lvov fra Kadettpartiet som leder. Lvov hadde også vervet som innenriksminister. I juli valgte Lvov å gå av til fordel for justisminister Aleksandr Kerenskij.
I stedet for å avsluttet den russiske krigføringen i første verdenskrig, forsøkte de nye myndighetene å komme på offensiven, og iverksatte 1. juli en offensiv mot Tyskland og Østerrike-Ungarn, som senere er blitt kalt Kerenskijoffensiven. Dette svekket de nye myndighetens oppslutning i den krigstrette befolkningen, noe som ble ytterligere svekket da offensiven var mislykket.
Den provisoriske regjeringen var svekket av indre politisk uenighet og statsapparatets sammenbrudd, og ble utfordret fra både det politiske høyre og venstre.
14. september ble Statsdumaen offisielt oppløst av det nydannede direktoratet, en kortvarig regjering med bare fem medlemmer, ledet av Kerenskij. Landet ble erklært republikk, under navnet Den russiske republikk (russisk: Российская республика, Rossiyskaya respublika). Denne blir også kalt Kerenskijregjeringen etter lederen. Den russiske republikk varte i åtte måneder, fram til bolsjevikenes maktovertakelse under Oktober-revolusjonen 7. november.
Etter Oktoberrevolusjonen flyktet flere av den provisoriske regjeringens medlemmer til Frankrike og støttet derfra de hvite under den russiske borgerkrigen som brøt ut året etter.
Mikhail Teresjtsjenko var finans- og utenriksminister, og flyktet til Norge etter å ha vært arrestert under oktoberrevolusjonen. Pavel Miljukov var utenriksminister mars-mai 1917 da Teresjtsjenko overtok vervet.
Amphipsocidae

Utseende

Forholdsvis store støvlus (4-6 mm), vanligvis med velutviklede vinger. Kroppen og vingene virker påfallende hårete. Hodet har påfallende store kjever (mandibler), det ser ut som om munnen er konstant åpen. Fasettøynene er runde og utstående. Hodet har et par grunne groper på oversiden. Antennene består av 13 ledd. Føttene er to-leddete. Vingenes hårmønster er karakteristisk: årene på forvingen har to eller flere rader av hår, langs ytterkanten er det en frynse av hår som ikke krysser hverandre. Vingemembranen på oversiden av forvingen er nesten alltid hårløs, mens undersiden har fine hår i den ytterste halvdelen. Bakvingen har hår på årene og langs ytterkanten, men ikke på membranen. I forvingen er vingemerket (pterostigma) ved forkanten ganske smalt, areola postica (celle ved bakkanten) er ikke forbundet med lengdeåren M (midt i vingen).  Bakkroppen har to eller tre oppblåsbare blærer på undersiden.

Utbredelse

Familien er mest utbredt i tropiske områder, med det største artsmangfoldet i Afrika og Asia. Bare noen få arter forekommer i de nordlige områdene: to i Europa og én i Nord-Amerika.
Åkerfly

Utseende

Middelsstore (vingespenn 32 – 46 mm for de norske artene), kraftige nattfly, grå, brune eller svartaktige på farge. Hannene har smalt fjærformede antenner.

Levevis

Artene har larver som lever på gras og finnes helst på grasmarker, men de to som forekommer i Norge er ikke spesielt knyttet til dyrket mark, så navnet åkerfly er misvisende. De to norske artene flyr i august – september.
Regional plan

Regional plan eller (fylkesplan) i plan- og bygningsloven er omtalt i § 8-1.
«Regional planmyndighet skal utarbeide regionale planer for de spørsmål som er fastsatt i den regionale planstrategien.»
Friedrichshagen

Historie

Landsbyen Friedrichshagen ble grunnlagt 29. mai 1753 av kong Fredrik (Friedrich) II av Preussen . Landsbyene ble anlagt med et kvadratisk sentrum for 100 familier fra bl.a. Böhmen, Sachsen, Württemberg og Hessen, og var dermed en av de største bosettinger etablert av kongen i Berlin og omegn. Landsbybeboerne beskjeftiget seg hovedsakelig med bomullsspinneri inntil maskinspinneriene overtok i 1802. 
Friedrichshagen ble i 1920 innlemmet i den daværende administrative bydel Köpenick i Stor-Berlin.

Geografi

Midtpunkt i Friedrichshagen er den 1,3 kilometer lange Bölschestrasse, oppkalt etter forfatteren Wilhelm Bölsche. Gaten er idag vernet som kulturminnesmerke og representerer 200 års arkitekturhistorie. Særlig severdig langs gaten er det gamle rådhuset (nr. 87), apoteket (nr. 58) og Christophoruskirken på markedsplassen innviet i 1903. 
Følger man gaten Josef Nawrocki-Straße i retning Müggelsee, kommer man til den undersjøiske Spreetunnelen som ble bygget i 1927 og dermed gjorde det mulig å komme tørskodd over til den andre siden av elven Spree, som på dette stedet er 120 meter bred.

Kollektivtrafikk

Friedrichshagen stasjon betjener S-Bahnlinje 3. Nord for stasjonen finnes endeholdeplassen for Schöneicher-Rüdersdorfer Straßenbahn og sør for stasjonen går trikkelinjene 60 og 61.
USAs politiske system

USA (Amerikas forente stater) er en konstitusjonell føderal republikk med presidentmodellen som styresett. Føderasjonen består av 50 delstater. Hovedstaden, Washington, District of Columbia, er en føderal by. I tillegg er en rekke oversjøiske territorier underlagt amerikansk overhøyhet.
Maktfordelingsprinsippet står sterkt i amerikansk politikk. På det føderale nivået består styresmakten av den lovgivende makt som er Kongressen, den utøvende makt Presidenten, og den dømmende makten domstolene.

Den lovgivende makt

Kongressen er USAs lovgivende forsamling. Den består av to individuelle kamre, Senatet og Representantenes hus, som velges uavhengig av hverandre. I teorien er de to kamrene likestilt, i praksis er Representantenes hus underordnet Senatet.

Senatet

Senatet består av 100 senatorer som velges for 6 år av gangen, men på en slik måte at 1/3 av Senatet skiftes ut annethvert år. Det er to senatorer fra hver av de 50 statene. Senatet godkjenner regjeringen og de høyere tjenestemenn som for eksempel medlemmer av høyesterett. Senatet fungerer også som riksrett, og dømmer i slike tilfeller. Senatorene ble opprinnelig utpekt av delstatenes lovgivende forsamlinger som representanter for disse (2 fra hver stat), inntil direkte valg av senatorer ble innført i 1913.

Representantenes hus

Representantenes hus, ofte forkortet til «The House» (Huset), har 435 seter, fordelt mellom USAs delstater etter folketallet. Alle lovforslag som øker offentlige inntekter må initieres i Representantenes hus. Ved riksrett er det Representantenes hus som reiser tiltale ved vanlig flertall.

Den dømmende makt

USAs dømmende makt består av Høyesterett, 14 ankedomstoler og 94 distriksdomstoler. Militære domstoler, krigsretter, inngår i Forsvarsdepartementet.
The Linux Programming Interface

The Linux Programming Interface: A Linux and UNIX System Programming Handbook er en bok som er skrevet av Michael Kerrisk. Boken utkom i 1. oktober 2010,
og dokumenterer programmeringsgrensesnittene til Linuxkjernen og GNU C Library (glibc).
Boken dekker mange emner og omtaler operativsystemet Linux og operativsystemer generelt, så vel som å gi en kort jistorie av Unix og hva som førte til skapelsen av Linux. Den gir mange eksempler på kode som er skrevet i programmeringsspråket C, og presenterer programmeringsøvelser etter mange av kapitlene. Kerrisk er en tidligere skribent i Linux Weekly News og den nåværende vedlikeholder av Linux man pages project,
"The Linux Programming Interface" er betraktet som det definitive verket om Linux systemprogrammeringog har blitt oversatt til flere språk. Federico Lucifredi, produktleder for  distribusjonene SUSE Linux Enterprise og openSUSE, har også lovprist boken ved å si at  "The Linux Programming Encyclopedia ville ha vært en perfekt adekvat tittel på den etter min mening" og han kalte boken for "…et verk av encyclopedisk bredde og dybde, som i stor detalj dekker emner som vanligvis finnes spredt i et mangfold av bøker av middel størrelse…"
Edison Pioneers

Edison Pioneers var en gruppe tidligere ansatte og andre assosiert med Thomas Edison. Den 11. februar 1918 møttes disse Edison Pioneers for første gang på Edisons 71-årsdag. Det var 37 menn tilstede på det første møtet. Edison selv var ikke tilstede, det ble opplyst at han «was engaged in important government service». Man undret seg på om han arbeidet på et militært prosjekt siden første verdenskrig fortsatt pågikk.
Pikeønsker fra en veranda

Pikeønsker fra en veranda er et musikkalbum med Elin Prøysen, utgitt i 1973. Dette er hennes debutalbum.
Verdenscupen på rulleski 2016

Verdenscupen på rulleski 2016 (FIS Rollerski World Cup 2016) bestod av 13 rulleskirenn, fra 1. juli i Oroslavje til 11. september 2016 i Monte Bondone.
Jessie (navn)

Etymologi

Jessie har opprinnelse som en skotsk diminutiv form av Jean, en variant av kvinnenavnet Jane. Dette er avledet av mannsnavnet Johannes, som kommer fra det greske navnet Ioannes som betyr «Gud er nådig».
Jessie er også en engelsk form av de irske navnene Seasaidh og Seasaídh, som betyr «å stå». Teasaidh og Teasag er skotske former av samme navn.
Jessie er i engelsk også brukt som en diminutiv form av Jessica som antakelig er avledet fra det hebraiske navnet Iscah (יִסְכָה) som betyr «Gud ser» eller kan være en feminin form av Jesse, som har opprinnelse i det hebraiske ordet yishai (יִשַׁי) og betyr «gave».
Mannsnavnet Jessie er en variant av Jesse.
Kvalvik fort

Kvalvik Fort ligger på nordøstspissen av Frei i Kristiansund kommune. Fortet er et av de best bevarte kystfortene fra 2. verdenskrig, og beskriver en viktig del av vår historie gjennom bygningsmasse, installasjoner, skilt og periodiske utstillinger.
Fortet ble påbegynt i 1943, men var ikke ferdigstilt da freden kom i 1945. Oppdraget til fortet var å ha kontroll med Omsundet og innseilingen til Freifjorden og Vinjefjorden, og det var en del av Festung Norwegen. I 1944 var det 100 mann som mannskap på fortet.
Fort-området har blitt vedlikeholdt av Frei kommune i samarbeid med Kvalvik Forts Venner, venneforeningen er åpen for alle interesserte. Det er også et tett samarbeid med Nordmøre museum. På Kvalvik Fort finnes det blant annet en Biber dvergubåt, en 45 mm panservernkanon og en 25 mm Hotchkiss luftvernkanon utstilt.
Fortet er i dag et populært turområde for barn og voksne året rundt.
Ti kniver i hjertet (album)

Ti kniver i hjertet er et musikkalbum med Magne Furuholmen og Kjetil Bjerkestrand under navnet Timbersound, utgitt i 1994. Dette er duoens første utgivelse.
Hillesøy kirke

Historie

Trolig var det allerede bygd en kirke på Hillesøy før den første kirken ble bygd på Tromsøya i 1240-50. Ved reformasjonen lå det trekirker og et kapell innenfor dagend soknegrenser: Øyfjord kirke, Baltestad kirke, Hillesøy kirke og Håja kapell. Når disse kirkene ble bygd og akkurat hvor de lå er usikkert. Alle kirkene lå under Trondenes prestegjeld. Hillesøy var i lang tid plaget av mangel på prester og kirken skal ha vært i svært dårlig forfatning i 1716, ifølge Thomas von Westen.
I 1731 ble Hillesøy eget prestegjeld med Øyfjord og Baltestad under seg, før Hillesøy ble lagt under Lenvik i 1759. Baltestad kirke ble da nedlagt. Da Lenvik kirke ble revet i 1855, fikk Hillesøy kirke det gamle alterskapet fra Baltestad i gave.
I 1770 ble det bygget en ny kirke på Hillesøy. Ut over 1800-tallet ble stadig nye områder overført sognet fra Tromsø og Senja, og kirken ble for liten. Det ble derfor bygget en ny kirke i 1889. Plasseringen på Brensholmen var delvis for å gjøre seilingsforholdene fra Senja lettere, delvis for å plassere kirken midt i sognet. Bortsett fra alterskapene ble alt av katolsk inventar kastet i prosessen med å bygge ny kirke.